section_heading: Kontroverze
paragraph_text: Kao rezultat svih tih različitih gledišta, dogodile su se brojne političke kontroverze oko korištenja konfederalne zastave u državnim zastavama saveznih država američkog Juga, na sportskim događajima, na sveučilištima na Jugu, te javnim zgradama. Prema američkom povjesničaru Shelbyju Footeu, zastava je tradicionalno predstavljala južnjački otpor političkoj dominaciji Sjevera, te je došla u vezu s odnosima između rasa tijekom pokreta za građanska prava 1950-ih 1960-ih, kada je borba protiv desegregacije postala ključna točka tog otpora.